CELEX: 62008TN0054
Language: bg
Date: 2008-02-04 00:00:00
Title: Дело T-54/08: Жалба, подадена на 4 февруари 2008 г. — Република Кипър/Комисия

29.3.2008   
            
            
               BG
            
            
               Официален вестник на Европейския съюз
            
            
               C 79/34
            
         Жалба, подадена на 4 февруари 2008 г. — Република Кипър/Комисия
   (Дело T-54/08)
   (2008/C 79/65)
   Език на производството: гръцки
   Страни
   
      Жалбоподатeл: Република Кипър (представител: P. Kliridis, dikigoros)
   
      Ответник: Комисия на Европейските общности
   Искания на жалбоподателя
   
               —
            
            
               да се отмени обявление № EuropeAid/125051/D/SUP/CY за възлагане на обществена поръчка с наименование „Upgrading the Management of the Energy Sector — Energy Metering and Reactive Power Compensation“, публикувана само на английски език на интернет страницата http://ec.europa.eu/europaid/tender/data/ на 24 ноември 2007 г. или около тази дата и да се отменят членове 5 и 23 от това обявление,
            
         
               —
            
            
               да се осъди Комисията на Европейските общности да заплати съдебните разноски.
            
         Правни основания и основни доводи
   Жалбоподателят твърди, че оспорваното обявление е незаконосъобразно по следните причини:
   
               —
            
            
               първо, тъй като Комисията е издала обявлението като е превишила правомощията си и/или в нарушение на тяхното правно основание, а именно Регламент (ЕО) № 389/2006 на Съвета от 27 февруари 2006 година за създаване на инструмент за финансова подкрепа с цел насърчаване на икономическото развитие на общността на кипърските турци и за изменение на Регламент (ЕО) № 2667/2000 на Съвета относно Европейската агенция за възстановяване (1),
            
         
               —
            
            
               второ, тъй като обявлението противоречи на и/или е несъвместимо с член 299 от ЕО, изменен с член 19 от Акта относно условията за присъединяване на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република (Акта за присъединяване от 2003 г.) и Протокол № 10 за Кипър към Акта за присъединяване от 2003 г., и
            
         
               —
            
            
               трето, тъй като обявлението противоречи на и/или е несъвместимо със задълженията, произтичащи от императивните норми на международното право и на Резолюции 541(1983) и 550 (1984) на Съвета за сигурност на ООН.
            
         
      (1)  ОВ 2006 L 65, стр.5; Специално издание на български език, 2007 г., глава 11, том 45, стр. 147.